Auditi oluliste küsimuste loetelu planeeritavate intervjuude läbiviimiseks koostatakse projektimeeskonna liikmete omavaheliste ajurünnakute käigus. Neid kasutatakse toimiva süsteemi kitsaskohtade tuvastamiseks ja parendusettepanekute saamiseks. Intervjuud tuleb viia kindlasti läbi tippjuhtkonna esindajatega, turundus- ja müügiosakonna töötajatega, klienditeenindajate ja müügisekretäridega, veokorraldajatega, lao juhataja ja ostujuhi ning finantsosakonna võtmeisikutega.